***ฮาร์เวสต์มูน: เฟรนด์ออฟมิเนอร์รัลทาวน์*** (อังกฤษ: Harvest Moon: Friends of Mineral Town; ญี่ปุ่น: 牧場物語 ミネラルタウンのなかまたち; โรมาจิ: *Bokujō Monogatari: Mineral Town no Nakama Tachi*; ทับศัพท์: โบกูโจ โมโนงาตาริ มิเนอร์รัลทาวน์ โนะ นากามะ ทาจิ) เป็นวิดีโอเกมที่พัฒนาและจัดจำหน่ายโดย*มาร์เวลัส อินเตอร์แอคทีฟ* สำหรับเล่นบนเครื่องเกมบอยอัดวานซ์ ซึ่งจัดจำหน่ายครั้งแรกในประเทศญี่ปุ่น เมื่อวันที่ 18 เมษายน 2003 ต่อมาได้มีการจัดจำหน่ายในอเมริกาเหนือโดย*แนตซูม* เมื่อวันที่ 17 พฤศจิกายน 2003 และได้จัดจำหน่ายในยุโรปโดย*นินเท็นโด* เมื่อวันที่ 26 มีนาคม 2004 ภายหลังได้จัดจำหน่ายเพื่อเล่นบนเวอร์ชวลคอนโซลสำหรับเครื่องวียู เมื่อวันที่ 11 มิถุนายน 2015

*ฮาร์เวสต์มูน: เฟรนด์ออฟมิเนอร์รัลทาวน์* เป็นตัวเกมแรกในชุดเกม*ฮาร์เวสต์มูน* สำหรับเครื่องเกมบอยอัดวานซ์ และเป็นภาคทำใหม่จาก*ฮาร์เวสต์มูน: แบ็คทูเนเจอร์* ส่วน "*สตอรีออฟซีซันส์: เฟรนด์ออฟมิเนอร์รัลทาวน์*" เป็นภาคทำใหม่จากตัวเกมนี้ ซึ่งจัดจำหน่ายโดย*เอกซ์ซีดเกม* ในอเมริกาเหนือ และมาร์เวลัส ยุโรป ในยุโรป

เนื้อเรื่อง
-----------

ตัวละครของผู้เล่นเป็นตัวละครหลักของเกมซึ่งไม่มีชื่อเริ่มต้น ในฉากบทนำตัวละครหลักเป็นหนุ่มน้อยที่อาศัยอยู่ในตัวเมือง ซึ่งพ่อแม่ของเขาได้พามาแวะเที่ยวแถวชนบท ในระหว่างการเดินทางนั้น ตัวละครได้เดินหลงทางจนมาอยู่ในฟาร์มของชายชราคนหนึ่งในเมืองมิเนอร์รัลทาวน์ ชายชราผู้นั้นจึงช่วยติดต่อกับพ่อแม่ของเขา และแนะนำให้ตัวละครและครอบครัวมาพักอาศัยเป็นเวลาสองสามวัน ด้วยการที่ชายชรานั้นไม่มีครอบครัวอยู่แล้ว พ่อแม่ของตัวละครจึงเห็นด้วยและตัดสินใจอาศัยอยู่ในฟาร์มเป็นระยะเวลาหนึ่ง

ในช่วงเวลานั้น ตัวละครได้เล่นกับสาวน้อยคนหนึ่ง และทั้งสองก็ได้กลายเป็นเพื่อนกันในเวลาต่อมา หลังจากที่ตัวละครได้เดินทางออกจากเมืองมิเนอร์รัลทาวน์ เขาก็ได้เขียนจดหมายถึงชายชราคนนั้นอยู่เรื่อยมา วันหนึ่งเมื่อตัวละครได้เติบโตขึ้น เขาก็สังเกตว่าชายชราคนนั้นไม่ได้เขียนจดหมายมาเป็นระยะหนึ่ง ตัวละครจึงได้เดินทางไปยังเมืองมิเนอร์รัลทาวน์ เมื่อไปถึงก็พบว่าฟาร์มของชายชรานั้นอยู่ในสภาพถูกทิ้งร้าง และก็ได้ทราบว่าชายชรานั้นได้เสียชีวิตไปช่วงครึ่งปีก่อนแล้ว ท่านนายกเทศมนตรีเมืองมิเนอร์รัลทาวน์จึงได้พูดคุย และบอกกับตัวละครว่าเจ้าของฟาร์มได้ตั้งใจทิ้งฟาร์มของเขาไว้ให้กับตัวละคร เขาจึงตัดสินใจที่จะปรับปรุงสภาพของฟาร์มให้ดีขึ้น ซึ่งเป็นจุดเริ่มต้นของเกม

โดยผู้เล่นจะมีบทบาทเป็นเจ้าของฟาร์ม ซึ่งมีเป้าหมายจากการสร้างรายได้ในการจำหน่ายผลผลิต และเลี้ยงปศุสัตว์ในฟาร์ม

ระบบเกม
-------

ตัวละครเริ่มด้วยเครื่องมือห้าชนิด และจะต้องหารายได้ โดยการเก็บกวาดบริเวณในฟาร์ม ปลูกพืชผล ขุดเหมืองแร่ หรือหาอาหารจากป่า เงินที่มีสามารถนำไปใช้ในการซื้อสินค้าสำหรับขยายฟาร์ม เช่น ปศุสัตว์ เมล็ดพันธุ์ เครื่องมือ เป็นต้น รวมถึงอรรถประโยชน์อื่น ๆ เช่น เพิ่มประสิทธิภาพของเครื่องมือ อุปกรณ์ในการปรุงอาหาร ของขวัญสำหรับจีบสาว เป็นต้น

สังคมชีวิตใน*ฮาร์เวสต์มูน: เฟรนด์ออฟมิเนอร์รัลทาวน์* ถือเป็นองค์ประกอบหลักของเกม โดยตัวละครสามารถเลือกที่จะเป็นเพื่อนกับชาวบ้านในเมือง และแต่งงานกับหนึ่งในสาวโสดทั้งหกได้ ซึ่งการตีสนิทกับชาวบ้านนั้น ก็เป็นเทคนิคหนึ่งที่ทำให้ตัวละครนั้นได้เข้าถึงสูตรอาหารพิเศษ และเรียนรู้เพิ่มเติมเกี่ยวกับชีวประวัติของคนที่ตีสนิทด้วย อีกทั้งการแต่งงานจะทำให้ตัวละครนั้นสามารถมีบุตรชายได้

ตัวเกมนั้นสามารถเชื่อมต่อกับ*ฮาร์เวสต์มูน: อะวันเดอร์ฟูลไลฟ์* ซึ่งเป็นตัวเกมสำหรับเล่นบนเครื่องนินเท็นโดเกมคิวบ์ โดยการเชื่อมต่อระหว่างทั้งสองเกมนั้น ทำให้ผู้เล่นสามารถปลดล็อกคุณลักษณะเพิ่มเติม เช่น แผ่นเสียง สูตรอาหาร บทสนทนา เป็นต้น ซึ่งคุณลักษณะเหล่านี้จะไม่ปรากฏในเนื้อเรื่องหลัก

ตัวละครมีสัตว์เลี้ยงเริ่มต้นเป็นลูกสุนัขตัวหนึ่ง โดยจะเติบโตเต็มในช่วงฤดูใบไม้ร่วงของปีแรก ซึ่งจะสามารถช่วยขับไล่สุนัขจรจัดที่บุกรุกเข้ามาในฟาร์มในช่วงกลางคืนได้ ตัวละครสามารถเพิ่มระดับการดูแลได้ โดยอุ้มเล่น ผิวปากเรียก และเล่นด้วยกัน

เมื่อได้พบกับ*บาร์ลีย์ (Barley)* เป็นครั้งแรก บาร์ลีย์จะพาลูกม้าตัวหนึ่งมายังฟาร์มของตัวละคร และเสนอให้ตัวละครรับเลี้ยงดูไว้ หากตัวละครตอบตกลง บาร์ลีย์จะนำลูกม้าไปไว้ในคอกม้าของตัวละคร หากตัวละครสามารถดูแลได้เพียงพอต่อความต้องการแล้วนั้น ลูกม้าจะเติบโตเต็มที่ภายหลัง 120 วัน แต่หากไม่สามารถทำได้ บาร์ลีย์จะกลับมายังฟาร์มในปีต่อมา พร้อมเอาตัวลูกม้ากลับไปด้วย และจะกลับมายังฟาร์มอีกครั้งในปีภายหลัง พร้อมนำม้าที่เติบโตเต็มที่แล้วมาให้เลี้ยงดูต่อ แต่ระดับความยากในการเลี้ยงดูม้าในครั้งนี้จะมากขึ้นจากเดิม ในการดูแลม้านั้น ตัวละครจะต้องใช้เวลาในพูดคุยและการขัดตัวม้า และเมื่อเติบโตเต็มที่แล้ว ตัวม้าจะมีอานม้าบนสันหลัง ซึ่งสามารถนำไปใช้ขี่เล่นในฟาร์ม และเข้าแข่งในช่วงเทศกาลการแข่งม้าได้ ซึ่งจะจัดขึ้นในทุกช่วงฤดูใบไม้ผลิและฤดูใบไม้ร่วง

ปศุสัตว์ที่ตัวละครสามารถเลี้ยงได้ มีทั้งหมดสามชนิด คือ วัว ไก่ และแกะ โดยวัวจะให้ผลผลิตเป็นนม ไก่จะให้ผลผลิตเป็นไข่ และแกะจะให้ผลผลิตเป็นขน ซึ่งผลผลิตเหล่านี้สามารถส่งออกสำหรับจำหน่ายได้ ส่วนราคาจัดจำหน่ายนั้นจะขึ้นอยู่กับการเลี้ยงดู และหากปศุสัตว์ชนะการประกวดด้วย จะทำให้ได้ผลผลิตที่มีคุณภาพพิเศษด้วย

ไก่จะอาศัยอยู่ในเล้าไก่ ซึ่งสามารถต่อเติมสำหรับเพิ่มพื้นที่และปริมาณที่สามารถเลี้ยงได้ ในการฟักไข่นั้น ตัวละครจะต้องวางไข่บนที่ฟักไข่ โดยไข่จะฟักตัวภายหลังสามวัน และจะโตเต็มที่ภายหลังเจ็ดวัน ตัวละครสามารถเพิ่มระดับการเอ็นดูไก่ได้ จากการอุ้มเล่นและให้อาหารไก่อย่างต่อเนื่องทุกวัน ตัวละครยังสามารถประหยัดอาหารไก่ได้ โดยซึ่งเป็นจุดเริ่มต้นของเกมนำไก่ผู้เล่นมีบทบาทเป็นเจ้าของฟาร์ม โดยมีเป้าหมายจากการสร้างรายได้ในการจำหน่ายผลผลิตและเลี้ยงปศุสัตว์ในฟาร์มผู้เล่นมีบทบาทเป็นเจ้าของฟาร์ม โดยมีเป้าหมายจากการสร้างรายได้ในการจำหน่ายผลผลิตและเลี้ยงปศุสัตว์ในฟาร์มผู้เล่นมีบทบาทเป็นเจ้าของฟาร์ม โดยมีเป้าหมายจากการสร้างรายได้ในการจำหน่ายผลผลิตและเลี้ยงปศุสัตว์ในฟาร์มไว้นอกเล้าไก่ในวันที่แดดจัด แต่อาจเสี่ยงโดนสุนัขจรจัดทำร้ายไก่ในช่วงเวลากลางคืนได้ หากไม่ได้ทำรั้วรอบไก่ไว้

วัวและแกะจะอาศัยอยู่ในโรงนา ซึ่งสามารถต่อเติมสำหรับเพิ่มพื้นที่และปริมาณที่สามารถเลี้ยงได้ วัวและแกะสามารถตั้งครรภ์ได้จาก*ยามหัศจรรย์ (Miracle Potion)* ซึ่งจะเทียบเท่ากับการผสมเทียม วัวและแกะตัวอ่อนจะกำเนิดภายหลัง 20 วัน โดยวัวนั้นจะมีสองช่วงอายุ คือ ช่วงวัยกลาง และช่วงวัยโตเต็มที่ ซึ่งตัวอ่อนจะเข้าสู่วัยกลางภายหลัง 14 วัน และตัววัยกลางจะเข้าสู่วัยโตเต็มที่ภายหลัง 7 วัน ส่วนแกะนั้นจะมีเพียงแค่ช่วงอายุเดียว ซึ่งตัวอ่อนจะเข้าสู่วัยโตเต็มวัยภายหลัง 14 วัน ตัวละครสามารถเพิ่มระกดับการเอ็นดูวัวและแกะได้ จากการขัดตัว พูดคุยด้วย และให้ฟางเป็นอาหารอย่างต่อเนื่องทุกวัน ตัวละครยังสามารถประหยัดฟางได้ หากนำวัวและแกะไว้นอกโรงนาในวันที่แดดจัด และหญ้าที่ปลูกในฟาร์มนั้นโตเต็มที่แล้ว

ในวันที่มีภัยธรรมชาติเกิดขึ้น เช่น ฝนตกหนัก พายุฝุ่น หรือพายุหิมะ เป็นต้นนั้น ตัวละครจะต้องไม่ทิ้งปศุสัตว์ไว้นอกอาคาร ปศุสัตว์ทุกตัวจะต้องได้รับอาหารอย่างต่อเนื่องทุกวันเช่นกัน และหากขาดอาหารเป็นระยะเวลาต่อเนื่อง อาจทำให้ปศุสัตว์มีไข้ และตายได้หากไม่ได้รับการดูแลด้วย*ยาสำหรับสัตว์ (Animal Medicine)*

ตัวละครจะเริ่มด้วยเครื่องมือพื้นฐานสำหรับการทำฟาร์ม ซึ่งประกอบด้วย ขวาน ค้อน บัวรดน้ำ เคียว และจอบ รวมถึงเบ็ดตกปลาที่จะได้รับจาก*แซ็ค (Zack)* ในภายหลัง ตัวละครสามารถเพิ่มประสิทธิภาพของเครื่องมือได้ จากการเพิ่มระดับประสบการณ์การใช้เครื่องมือนั้น และการจับคู่กับชนิดแร่ที่เหมาะสมกับระดับประสบการณ์ที่ร้านตีเหล็ก ที่ซึ่งมีจำหน่ายเครื่องมือสำหรับการดูแลวัวและแกะ เช่น กระดิ่งวัว กรรไกรตัดขน และเครื่องรีดนม เป็นต้น ตัวละครสามารถขุดแร่หลากชนิดได้จากเหมืองในป่า ที่ซึ่งอาจมีเครื่องมือต้องสาปด้วย และหากนำเก็บมาใช้แล้วจะไม่สามารถทิ้งหรือเอาออกจากกระเป๋าตัวละครได้ จนกว่าจะได้รับพรจากการสารภาพผิดในโบสถ์ หรือทำตามข้อกฎเกณฑ์ที่กำหนดไว้ สิ่งของชนิดอื่นที่ใช้พื้นที่เก็บเครื่องมือ ได้แก่ เมล็ดพันธุ์ และ*หินย้ายมวลสาร (Teleport Stone)* เป็นต้น

หลังจากที่ทำการต่อเติมบ้านแล้วนั้น ตัวละครจะสามารถเพิ่มห้องครัว และสั่งซื้อภาชนะในครัวจากรายการสั่งซื้อสินค้าผ่านโทรทัศน์ได้ สูตรการทำอาหารแต่ละอย่างนั้น สามารถปลดล็อกได้จากการทดลองทำอาหารเอง หรือจากการได้เรียนรู้จากชาวบ้านที่ตีสนิทด้วย รวมทั้งยังสามารถเรียนรู้จากรายการทำอาหารในโทรทัศน์ในทุกวันอังคาร และจาก*แอนนา (Anna)* หากตีสนิทด้วยแล้ว ที่บ้านของนางในทุกวันเสาร์

ตัวละครสามารถส่งออกสินค้า โดยการนำผลผลิตไปไว้ใน*กล่องส่งออกสินค้า (Shipping Box)* ในฟาร์ม หลังจากนั้นแซ็คจะเป็นผู้รับผิดชอบในการแลกเปลี่ยนเงินกับสินค้าในกล่องในแต่ละวัน (ยกเว้นวันที่มีเทศกาล)

การรับรอง
---------

| การตอบรับ |
| --- |
|  |

*ไอจีเอ็น*ให้คะแนนตัวเกมที่ 8.9 หรือ "เยี่ยม" โดยกล่าวว่าตัวเกมนั้น "ดึงดูดใจกว่าที่คิด" และการนำเสนอด้านกราฟิกของการโคจรจากกลางวันไปยังกลางคืนนั้นทำได้ดีมาก ส่วน*เกมแรงกิงส์*ให้คะแนนรวมที่ 82% จากผู้วิจารณ์ 31 ราย และ*เมทาคริติก*ให้คะแนนที่ 81/100 จากผู้วิจารณ์ 25 ราย

ทั้งนี้*ไอจีเอ็น*ให้คะแนนตัวเกม*ฮาร์เวสต์มูน: มอร์เฟรนด์ออฟมิเนอร์รัลทาวน์*ที่ 8.5 โดยระบุว่าตัวเกมมีเนื้อเรื่องและองค์ประกอบคล้ายกับ*ฮาร์เวสต์มูน: เฟรนด์ออฟมิเนอร์รัลทาวน์* พร้อมให้ความคิดเห็นว่า "แต่ก็ยังคงเยี่ยมและเป็นประสบการณ์ที่น่าแนะนำอย่างยิ่ง" *เกมแรงกิงส์*ให้คะแนนรวมที่ 79.36% จากผู้วิจารณ์ 14 ราย และ*เมทาคริติก*ให้คะแนนที่ 82/100 จากผู้วิจารณ์ 8 ราย

ฮาร์เวสต์มูน: มอร์เฟรนด์ออฟมิเนอร์รัลทาวน์
------------------------------------------

ปกกล่องเกมภาคผู้หญิง *ฮาร์เวสต์มูน: มอร์เฟรนด์ออฟมิเนอร์รัลทาวน์*
***ฮาร์เวสต์มูน: มอร์เฟรนด์ออฟมิเนอร์รัลทาวน์*** (อังกฤษ: Harvest Moon: More Friends of Mineral Town; ญี่ปุ่น: 牧場物語 ミネラルタウンのなかまたち for ガール; โรมาจิ: *Bokujō Monogatari: Mineral Town no Nakama Tachi for Girl*; ทับศัพท์: โบกูโจ โมโนงาตาริ มิเนอร์รัลทาวน์ โนะ นากามะ ทาจิ ฟอร์เกิร์ล) เป็นภาคผู้หญิงของ*ฮาร์เวสต์มูน: เฟรนด์ออฟมิเนอร์รัลทาวน์* ซึ่งจัดจำหน่ายในญี่ปุ่น เมื่อวันที่ 12 ธันวาคม 2003 และในอเมริกาเหนือ เมื่อวันที่ 26 กรกฎาคม 2005

ในฉากบทนำของเกมนี้ ตัวละครหลักจะเป็นผู้หญิงคนหนึ่งที่อาศัยอยู่ในตัวเมือง ในขณะที่กำลังอ่านหนังสือพิมพ์อยู่นั้น ตัวละครก็เห็นหัวข้อโฆษณาหนึ่งเกี่ยวกับฟาร์มที่สวยงามแห่งหนึ่ง และด้วยความตื่นเต้นกับโอกาสที่จะได้ใช้ชีวิตในชนบท ตัวละครจึงตัดสินใจที่จะซื้อมาครอบครองไว้ และเมื่อได้มาแวะดูฟาร์มดังกล่าว ก็พบว่าตัวละครนั้นถูกหลอก เพราะว่าฟาร์มที่ตั้งใจจะซื้อนั้น กลับอยู่ในสภาพถูกทิ้งร้าง และจะต้องได้รับการปรับปรุงใหม่ทั้งหมด ด้วยการที่ตัวละครได้ลาออกจากงานและขายห้องชุดไปแล้ว จึงตัดสินใจจะบูรณะให้ฟาร์มกลับมาในสภาพสมบูรณ์แบบมากที่สุดเท่าที่จะทำได้อีกครั้ง ซึ่งเป็นจุดเริ่มต้นของเกม

ตัวเกมนั้นเหมือนกับภาคต้นฉบับแทบทุกอย่าง ยกเว้นเพียงเนื้อเรื่องที่เปลี่ยนจากตัวละครผู้ชาย โดยปรับเปลี่ยนระบบเกมให้สามารถแต่งงานกับหนึ่งในผู้ชายทั้งแปดแทน และการปรับปรุงเพิ่มเติมในบางส่วน

ภาคทำใหม่
---------

***สตอรีออฟซีซันส์: เฟรนด์ออฟมิเนอร์รัลทาวน์*** (อังกฤษ: Story of Seasons: Friends of Mineral Town; ญี่ปุ่น: 牧場物語 再会のミネラルタウン; โรมาจิ: *Bokujō Monogatari: Saikai no Mineral Town*; ทับศัพท์: โบกูโจ โมโนงาตาริ ไซไค โนะ มิเนอร์รัลทาวน์) เป็นภาคทำใหม่ด้วยระบบกราฟิกสามมิติ ซึ่งจัดจำหน่ายสำหรับเล่นบนเครื่องนินเท็นโด สวิตช์ ในญี่ปุ่น เมื่อวันที่ 17 ตุลาคม 2019 ในยุโรป เมื่อวันที่ 10 กรกฎาคม 2020 และในอเมริกาเหนือ เมื่อวันที่ 14 กรกฎาคม 2020 พร้อมรุ่นสำหรับเล่นบนไมโครซอฟท์ วินโดวส์ ซึ่งจัดจำหน่ายทั่วโลกในวันเดียวกัน ภายหลังได้จัดจำหน่ายสำหรับเล่นบนเครื่องเอกซ์บอกซ์วันและเพลย์สเตชัน 4 ในยุโรป เมื่อวันที่ 15 ตุลาคม 2021 ในอเมริกาเหนือ เมื่อวันที่ 26 ตุลาคม 2021 ส่วนในญี่ปุ่นนั้น จัดจำหน่ายสำหรับเล่นบนเครื่องเอกซ์บอกซ์วัน เมื่อวันที่ 27 ตุลาคม 2021 และบนเครื่องเพลย์สเตชัน 4 เมื่อวันที่ 25 พฤศจิกายน 2021

อ้างอิง
-------

1. ↑  "Harvest Moon: Friends of Mineral Town" [ฮาร์เวสต์มูน: เฟรนด์ออฟมิเนอร์รัล]. *GameSpot* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
2. ↑  "Ushi No Tane x4 - Characters" [อึชิโนทาเนะ x4 - ตัวละคร]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
3. ↑  "Ushi No Tane x4 - Your Family" [อึชิโนทาเนะ x4 - ครอบครัวของคุณ]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
4. ↑  "Ushi No Tane x4 - AWL Gamecube Connectivity" [อึชิโนทาเนะ x4 - การเชื่อมต่อกับเกมคิวบ์สำหรับ AWL]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
5. ↑  "Ushi No Tane x4 - Animals - Dog Frisbee Game" [อึชิโนทาเนะ x4 - สัตว์ - เกมฟริสบี้สุนัข]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
6. 1 2 3  "Ushi No Tane x4 - Animals" [อึชิโนทาเนะ x4 - สัตว์]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
7. ↑  "Ushi No Tane x4 - Animals - Chickens" [อึชิโนทาเนะ x4 - สัตว์ - ไก่]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
8. ↑  "Ushi No Tane x4 - Animals - Cows and Sheep" [อึชิโนทาเนะ x4 - สัตว์ - วัวและแกะ]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
9. ↑  "Ushi No Tane x4 - Farm Equipment" [อึชิโนทาเนะ x4 - เครื่องมือการทำฟาร์ม]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
10. ↑  "Ushi No Tane x4 - Farming Upgrades - Equipment from Saibara" [อึชิโนทาเนะ x4 - อัปเกรดการทำฟาร์ม - เครื่องมือจากไซบาระ]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
11. ↑  "Ushi No Tane x4 - Mining - Basics" [อึชิโนทาเนะ x4 - การขุดเหมือง - พื้นฐาน]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
12. ↑  "Ushi No Tane x4 - Mining - Spring Mine Information" [อึชิโนทาเนะ x4 - การขุดเหมือง - ข้อมูลเหมืองบ่อน้ำร้อน]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
13. ↑  "Ushi No Tane x4 - Special Bonus Houses" [อึชิโนทาเนะ x4 - บ้านโบนัสพิเศษ]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
14. ↑  "Ushi No Tane x4 - Cooking - Basics" [อึชิโนทาเนะ x4 - การทำอาหาร - พื้นฐาน]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
15. ↑  "Ushi No Tane x4 - Events - Cooking School" [อึชิโนทาเนะ x4 - เหตุการณ์ - โรงเรียนสอนทำอาหาร]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
16. ↑  "Ushi No Tane x4 - Complete Shippable Items List" [อึชิโนทาเนะ x4 - รายการสิ่งของที่ส่งออกได้ทั้งหมด]. *Ushi no Tane - A Harvest Moon and Story of Seasons Free Help Site* (ภาษาอังกฤษ). Cherubae. สืบค้นเมื่อ 2022-11-19.`{{cite web}}`: CS1 maint: url-status (ลิงก์)
17. ↑  "Harvest Moon: Friends of Mineral Town for Game Boy Advance Reviews". *Metacritic*. CBS Interactive. สืบค้นเมื่อ September 25, 2018.
18. ↑  Harris, Craig (2003-11-25). "Harvest Moon: Friends of Mineral Town" [ฮาร์เวสต์มูน: เฟรนด์ออฟมิเนอร์รัลทาวน์]. *IGN* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
19. ↑  "Harvest Moon: Friends of Mineral Town for Game Boy Advance" [ฮาร์เวสต์มูน: เฟรนด์ออฟมิเนอร์รัลทาวน์ สำหรับเกมบอยอัดวานซ์]. *GameRankings* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2019-12-09. สืบค้นเมื่อ 2022-11-19.
20. ↑  "Harvest Moon: Friends of Mineral Town" [ฮาร์เวสต์มูน: เฟรนด์ออฟมิเนอร์รัลทาวน์]. *Metacritic* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
21. ↑  Harris, Craig (2005-08-16). "Harvest Moon: More Friends of Mineral Town" [ฮาร์เวสต์มูน: มอร์เฟรนด์ออฟมิเนอร์รัลทาวน์]. *IGN* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
22. ↑  "Harvest Moon: More Friends of Mineral Town for Game Boy Advance" [ฮาร์เวสต์มูน: มอร์เฟรนด์ออฟมิเนอร์รัลทาวน์ สำหรับเกมบอยอัดวานซ์]. *GameRankings* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2019-12-09. สืบค้นเมื่อ 2022-11-19.
23. ↑  "Harvest Moon: More Friends of Mineral Town" [ฮาร์เวสต์มูน: มอร์เฟรนด์ออฟมิเนอร์รัลทาวน์]. *Metacritic* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
24. ↑  "Harvest Moon: More Friends of Mineral Town" [ฮาร์เวสต์มูน: มอร์เฟรนด์ออฟมิเนอร์รัลทาวน์]. *GameSpot* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
25. ↑  Romano, Sal (2020-05-15). "Story of Seasons: Friends of Mineral Town launches July 14 in North America" [สตอรี่ออฟซีซันส์: เฟรนด์ออฟมิเนอร์รัลทาวน์ พร้อมเปิดตัวในอเมริกาเหนือ 14 กรกฎาคมนี้]. *Gematsu* (ภาษาอังกฤษแบบอเมริกัน). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
26. ↑  Watts, Rachel (2020-06-13). "A Story of Seasons: Friends of Mineral Town remake is coming to PC in July" [สตอรี่ออฟซีซันส์: เฟรนด์ออฟมิเนอร์รัลทาวน์ รุ่นทำใหม่กำลังมายัง PC กรกฎาคมนี้]. *PC Gamer* (ภาษาอังกฤษ). สืบค้นเมื่อ 2022-11-19.`{{cite news}}`: CS1 maint: url-status (ลิงก์)
27. ↑  "Story of Seasons: Friends of Mineral Town coming to PS4, Xbox One this fall". *Gematsu*. June 14, 2021.
28. ↑  Vitale, Adam (2021-09-01). "Story of Seasons: Friends of Mineral Town launches for PlayStation 4 and Xbox One on October 15 in Europe, October 26 in North America" [สตอรี่ออฟซีซันส์: เฟรนด์ออฟมิเนอร์รัลทาวน์ พร้อมเปิดตัวสำหรับเพลย์สเตชัน 4 และเอกซ์บอกซ์วัน ในยุโรป 15 ตุลาคมนี้ และในอเมริกาเหนือ 26 ตุลาคมนี้]. *RPG Site* (ภาษาอังกฤษ). สืบค้นเมื่อ 2022-11-19.`{{cite web}}`: CS1 maint: url-status (ลิงก์)
29. ↑  Romano, Sal (2021-08-31). "Story of Seasons: Friends of Mineral Town launches October 27 for Xbox One in Japan, November 25 for PS4" [สตอรี่ออฟซีซันส์: เฟรนด์ออฟมิเนอร์รัลทาวน์ พร้อมเปิดตัวสำหรับเอกซ์บอกซ์วันในญี่ปุ่น 27 ตุลาคมนี้ และสำหรับ PS4 25 พฤศจิกายนนี้]. *Gematsu* (ภาษาอังกฤษแบบอเมริกัน). สืบค้นเมื่อ 2022-11-19.`{{cite web}}`: CS1 maint: url-status (ลิงก์)

| * ด
* ค
* ก
เกมฮาร์เวสต์มูน |
| --- |
| เกมชุดคอนโซล | 
* ฮาร์เวสต์มูน
* ฮาร์เวสต์มูน 64
* แบ็คทูเนเจอร์
* เซฟเดอะโฮมแอนด์
* อะวันเดอร์ฟูลไลฟ์
	+ อะนอเตอร์วันเดอร์ฟูลไลฟ์
* เมจิคัลเมโลดี้
* ทรีออฟทรานด์เคียวริตี้
* วากุวากุแอนนิมอลมาร์ช
* ฮาร์เวสต์มูนออนไลน์

 |
| เกมชุดพอร์เทเบิล | 
* ฮาร์เวสต์มูน GB
* ฮาร์เวสต์มูน 2 GBC
* ฮาร์เวสต์มูน 3 GBC
* เฟรนด์ออฟมิเนอร์รัลทาวน์
	+ มอร์เฟรนด์ออฟมิเนอร์รัลทาวน์
* ฮาร์เวสต์มูน DS
	+ คิวท์
* ไอร์แลนด์ออฟแฮปปิเนส
* ซันแอนด์คอมพาเนียน
* โยคุโซะแตสโนบาซาเอ

 |
| เกมชุดอื่น ๆ | 
* อินโนเซนท์ไลฟ์
* ลูนแฟคทอรี
* พัซเซิลเดอฮาร์เวสต์มูน
* ลูนแฟคทอรี 2

 |